Nova obavijest od 19.09.2012.

službena obavijest od Agencije za mobilnost i programme EU o preporuci Europske Komisije:

**Erasmus bilateralni sporazumi produžuju se samo za ak.godinu 2013./14.  i ne sklapaju se sporazumi za razdoblje novog programa. (**što ste do sada sklopili i ako je na duže, to može ostati).

Preporuka = sklapati produžetke sporazuma za 2013./14. kao = **skenirani sporazumi e-mailom**.

I u tom slučaju fakulteti dostavljaju dostavom:  isprintan skeniran sporazum i popratni e-mail, ne proslijeđivati e-mailom u centralni ured.

**Iznimka: za sporazume koji su ranije bili skupni** – **isključivo:** **Ljubljana, Beč, BOKU, Upsalla i Agro Paris Tech**:

* mozete dogovoriti produzetak suradnje na 2013./14. i preko dogovora e-mailom bez novog skeniranog sporazuma za 2013./14.

Jedino takav dogovorni produžetak možete e-mailom proslijediti na: erasmus.coordinator@unizg.hr

**ALI bit će prihvaćen i procesuiran samo u slučaju ako e-mail jasno sadržava:**

1. točan naziv **oba** fakulteta za razmjenu,
2. napisana vrsta razmjene (studenti ili/i staff) i  područje i šifra razmjene koja se produžava na 2013./14.
3. u predmetu e-maila koji proslijedujete piše naziv fakulteta i stranog sveučilišta: “*npr. Erasmus sporazum 2013/14 – PMF - BOKU* “.

E-mailove koji ne budu naslovljeni i s navedenim sadržajem neće biti važeći te neće biti uključeni u natječaje za ak.god. 2013./14.

**Završetak postojećeg programskog ciklusa Erasmusa (2007-2013)**

Postojeći programski ciklus Erasmus programa traje do 2013 godine. Za novi ciklus programa Europska Komisija treba donijeti nova pravila. Kako se pripreme za ostvarivanje Erasmus mobilnosti u 2013./14. godini rade godinu dana unaprijed, potrebno je premostiti to razdoblje da bi što lakše prešli na novi ciklus.

Ako na vašem postojećem Erasmus sporazumu piše vrijeme važenja sporazuma u kalendarskim godinama, ne akademskim npr. od 2011.-2013., potrebno je provjeriti s partnerom da li sporazum vrijedi do 2012./13.godine (pretpostavka) ili možda uključuje i 2013./14.

UNIZG je, kao i neke druge institucije dozvolio potpis Erasmus sporazuma za 2013./14. već sada (u pravilu na 1 godinu) kako bismo osigurali provedbu u prvoj tranzicijskoj godini prelaska na novi ciklus programa, no radi se o tzv. **preliminarnim Erasmus sporazumima** (stupiti će na snagu u istom obliku ako EK to omogući za novi ciklus programa).

U našem obrascu sporazuma nije posebno naznačeno da se radi o „*Preliminary* LLP/Erasmus bilateral agreement…“, no oni jesu preliminarni Erasmus sporazumi za 2013./14. godinu.

Neki strani partneri/institucije sada još **ne** dozvoljavaju potpisivanje Erasmus sporazuma za 2013./14.

S tim institucijama ćete nove Erasmus sporazume ili produžetak starih za naredno razdoblje, moći potpisati:

* kasnije, tek kada njihova institucija to odobri, ili
* možda dozvoljavaju potpis u obliku preliminarnog sporazuma.

Ako s nekim institucijama ne uspijete do 01.11. 2012. dogovoriti preliminarnu suradnju za akad. godinu 2013./14., savjetujemo da pričekate i kada budu poznata pravila i uvjeti novog ciklusa programa potpišete sporazume s važenjem od 2014./15. - na više godina. U slučaju da sporazum bude dostavljen nakon 01.11.2012. neće biti uključen u natječaj za odlaznu mobilnost za akad. godinu 2013./14.

**Skupni Erasmus sporazumi – prestaju važiti - za sljedeće razdoblje sastavnice dogovaraju pojedinačne sporazume**

u proteklim akademskim godinama postojalo je nekoliko skupnih Erasmus sporazuma koje je potpisao Rektorat za sve sastavnice. Takve sporazume više nije moguće potpisati za sljedeći ciklus programa. Strana sveučilišta s kojima smo imali skupne sporazume (1 skupni Erasmus sporazum koji je navodio mobilnost za sva područja i sve sastavnice), umjesto 1 sporazuma,

prihvatit će sada veći broj pojedinačnih sporazuma - **max.** **1 sporazum po sastavnici za 1 strano sveučilište**.

Skupni sporazumi koji su postojali su sljedeći:

1. University of Ljubljana – odobrili pojedinačne Erasmus sporazume
2. University of Wien – odobrili pojedinačne Erasmus sporazume, no u ovom trenutku evaluiraju postojeće sporazume te odlučuju koje će obnoviti (*obavezno pogledati detalje e-mail niže*)
3. University of Natural Resources and Applied Sciences Vienna (BOKU) – nije još moguće potpisati nove Erasmus sporazume, inicirati tek u kasno ljeto (*nadaju se do tada imati detaljnije informacije o novom ciklusu Erasmus programa)*
4. Uppsalla University
5. Agro Paris Tech

Za sljedeću akademsku godinu 2013./14., molimo da svaki fakultet/akademija zasebno, s pojedinačnim Erasmus sporazumom, dogovori svoja mjesta s navedenim stranim sveučilištima.

*Prilog: - email University of Vienna – new Erasmus agreements*

*> -----Original Message-----*

*> From: Karin Krall*

*> Sent: Wednesday, April 04, 2012 12:18 PM*

*> To: Ida Ogulinac*

*> Subject: Re: Erasmus agreements - 2013/14 - University of Zagreb, Croatia -*

*> Uni. Vienna*

*>*

*> Dear Ida,*

*> sorry for my late reply.*

*> Just to make sure that I understand you correctly: you intend to extend the*

*> already existing agreements  on seperate sheets -  basically that would be*

*> no problem.*

*>*

*> In case that you would like to establish new agreements, we would have to*

*> contact the respective departments, and currently we have put a hold on new*

*> agreements, in order to evaluate the existing agreements.*

*> I hope that this was the information you needed.*

**Erasmus sporazumi s ne EU zemljama (nisu države članice EU) a sudjeluju u Erasmusu**

Za akademsku godinu 2013./14. Hrvatska još uvijek ne može potpisivati Erasmus sporazume s državama koje nisu članice Europske Unije a sudjeluju u Erasmusu:

* EEA/EFTA države:  Norveška, Island, Švicarska,  Lihtenštajn,
* Turska te Makedonija (ponovo u programu, za sada moguća samo odlazna mobilnost).

Unatoč tome što bi Hrvatska trebala ući u EU ove godine, to automatski ne znači promjenu pravila. Agencija za mobilnost nam je potvrdila da nema informacije o mogućnoj promjeni statusa, novim pravilima niti kada bi mogli stupiti na snagu.

Molimo da sporazume s tim državama planirate tek za iduću godinu s važenjem od 2014./15., kada će biti poznati uvjeti novog ciklusa programa pa ćete tada moći odmah dogovoriti sporazume na nekoliko godina.